Tukkeutuneet viemärit nostivat vedenpinnan kadulla nopeasti puoleentoista metriin.

Rankkasade aiheutti Espoon keskuksessa tulvan keskiviikkoiltana seitsemän aikaan. Vesi nousi Siltakadun ja Reviisorinkadun risteyksessä nopeasti ja aiheutti paikoitellen jopa puolitoista metriä syvän lammikon.

”Siihen jäi neljä autoa. Kolme pääsi ajamaan liikenneympyrään pakoon, mutta yksi juuttui lampeen. Vettä oli auton ikkunoihin saakka”, kertoo Länsi-Uudenmaan pelastuslaitoksen päivystävä palomestari Kalle Ristola.